
Da li je dopušteno ubijati mrave-štetočine spaljivanjem u vatri?


* 
* 
* 
* 
* 
* 
* 

 
Da li je dopušteno ubijati mrave?

Mrave je u osnovi zabranjeno ubijati, na osnovu Ibn Abbasovih riječi: “Poslanik, ﷺ, zabranio je ubijanje mrava, pčela, pupavca i sureda.” (Ebu Davud, Ibn Madže i Ahmed, sa ispravnim lancem prenosilaca. Vidjeti: Opaske Ahmeda Šakira na *El-Musned*, 3/335, i *Irvaul-galil*, 8/142. Sured je vrsta ptice.) I ovaj se ***[hadis](https://pitajucene.com/search/Hadis/questions/ "Pretraži pitanja o hadisima")*** odnosi na bezrazložno ubistvo, ali ako te životinje konstantno uznemiravaju čovjeka, onda se mogu ubijati, ali se ne smiju spaljivati u vatri, (Vidjeti: *El-Adabuš-šeraijje,* 2/439-440.) na osnovu hadisa: *“Vatrom kažnjava samo Gospodar vatre.”* (Ebu Davud, Ahmed i Taberani, sa ispravnim lancem prenosilaca. Vidjeti: *Es-Silsiletus-sahiha*, 1/64-65.)


Spaljivanje insekata vatrom dozvoljeno je samo u slučaju da ne postoji drugi način njihovog uništavanja koje je nužno. Ovo je stav većine islamskih učenjaka. (Vidjeti: *Ahkamul-hašerat,* str. 276-277.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


